
Byggeregler 2026

1. Have lejeren skal søge om byggetilladelse til at opføre enhver form for bebyggelse/drivhus på det lejede havelod.
     Ansøgning med fyldestgørende beskrivelse i form af tegninger/skitser og beskrivelse samt beliggenhedsplan, der viser bebyggelsens/drivhus placering på grunden, sendes til formanden for foreningen,
Når bebyggelsens placering på grunden er fastlagt/afsat, skal dette                                      besigtiges/godkendes af bestyrelsen med en sokkelagtigst, inden det egentlige byggeri påbegyndes.
  Når byggeriet er færdigt, skal det godkendes af bestyrelsen, inden det tages i           brug.
 
2. Lysthuset/kolonihavehuset/havehuset opføres efter Silkeborg Kommunes       almindelige bestemmelser for kolonihaver.
  
3.Lysthuset/kolonihavehuset/havehuset må maksimalt være på 30 m2.
    Redskabsrum må maksimalt være 10m2.

4.. Lysthuset/kolonihavehuset/havehuset skal placeres på haveloddens bagerste                        1/3 eller som anvist af kommunens parkforvaltning – kaldet byggefeltet.
  
5. Højden må ikke overstige 3,5 m. fra naturligt terræn til tagryg.
 
6. Tagudhæng på indtil 50 cm, medregnes ikke som bebygget areal.
 
7. Bebyggelsen skal opføres i sunde og ubeskadigede materialer herunder materialer, der ikke er angrebne af råd og svamp samt borebiller. Der må ikke anvendes asbestholdige materialer. Det færdige hus skal fremstå som nyt. Beklædningen skal være træ. Tagbeklædningen skal være tagpap eller plader, ikke teglsten.
  
8. Ingen ny bebyggelse må opføres nærmere end 2,5 m fra skel.
  
9. Et lysthus/kolonihavehus/havehus/ redskabsrum som totalskades ved brand, må 
kun genopføres på eksisterende sokkel. Hvis det opfylder jf. pkt.8.

10. Bestyrelsen skal sikre sig, at placeringen sker, som loven foreskriver. Det er have lejerens ansvar at bebyggelsen opføres efter lovens krav og efter bestyrelsens godkendelse.
 
11. Drivhus skal placeres mindst 1 m. fra skel, drivhusets areal må max. Være 10m2. Udover den i pkt. 4 anførte samlede bebyggelse.
  
12. Legehus skal placeres mindst 1 m fra skel. Legehusets areal må ikke overstige 3 kvm. Og max højden må ikke overstige 180 cm. Udover den i pkt. 4 anførte samlede bebyggelse.
Legehuset skal opføres i nye materialer. Beklædning skal være træ eller lignede.
Tagbeklædning skal være tagpap eller plader, ikke teglsten.
Legehuset må ikke isoleres.
Der skal ansøges om tilladelse til at opføre legehus.

13. Der skal ansøges om tilladelse (skriftligt) til at opsætte et drivhus/redskabsrum / legehus / åben pavillon. 
  
    
14. Enhver form for åbne ildsteder, kakkelovne, pejse og lignende, som kræver skorsten, må ikke etableres i kolonihavehuset.
  
15. Ved overtrædelse af de her nævnte punkter kan lejerne blive pålagt at ændre eller flytte allerede påbegyndt byggeri, idet lejerne i tvivlsspørgsmål har pligt til at henvende sig til bestyrelsen.
 
 16. Ved nybyggeri, tilbygning eller om forandring skal lejeren henvende sig til bestyrelsen med et skriftligt forslag (skitse) visende, hvorledes lejeren har tænkt sig det udført og i hvilke materialer. Herefter skal bestyrelsen skriftligt godkende eller evt. give afslag før lejeren påbegynder tilbygning eller om forandring af bebyggelsen. Dette gælder også for nyopførelse af kolonihavehus. Når byggeriet er færdigt, skal det godkendes af bestyrelsen.
  
17. Alle nuværende huse må blive stående, men skal altid være i god stand og vedligeholdt. Evt. ændringer skal altid godkendes af bestyrelsen.
  






Pkt. 2. Alternativ energi.
  
1. Solfanger er eneste tilladte alternative energi.
  
2. Før opsættelse af solfanger, skal man have en godkendelse af bestyrelsen.
  
3. Solfangeren skal være placeret på huset. Det er ikke tilladt at placere den andre steder. Solfangeren vil være en del af huset, og vil ved evt. salg blive vurderet med.
  
4. Der vil blive oprettet en kontrakt, derfor er det vigtigt at kunne dokumentere udgifterne på anlægget.
  
5. Solfangeren vil blive nedskrevet med 4 % pr. år fra dato for godkendelsen.
  
Pkt. 3 Ændring af byggeregler
  
1. Gældende byggeregler vedtages og ændres af generalforsamlingen ved simpelt stemmeflertal.
 
2. Foreningen kan selv fastsætte andre regler om byggeri på havelodderne, men disse må ikke overskride de retningslinjer og maksimalgrænser, som er udstukket af Silkeborg Kommune. 

 
                                                  Silkeborg, den 29. marts 2026.
                                                Marienlund Haveforening 1917 

